ഗേൾ വിത് എ പേൾ ഈയർറിങ്

1665-ൽ ഡച്ച് സുവർണ്ണകാല ചിത്രകാരനായ യോഹാൻ വെർമീർ വരച്ച ഓയിൽ പെയിന്റിംഗാണ് **ഗേൾ വിത് എ പേൾ ഈയർറിങ്**.()നൂറ്റാണ്ടുകളായി വിവിധ പേരുകളിൽ അറിയപ്പെടുന്ന ഈ ചിത്രം ഇരുപതാം നൂറ്റാണ്ടിന്റെ അവസാനത്തോടെ പെൺകുട്ടി ധരിച്ചിരുന്ന വലിയ മുത്തു കമ്മലുകൾ ചിത്രീകരിച്ചതിനുശേഷം അതിന്റെ ഇന്നത്തെ തലക്കെട്ടിലൂടെ അറിയപ്പെട്ടു.1902 മുതൽ ഹേഗിലെ മൗറിഷുയിസിന്റെ ശേഖരത്തിലായ ഈ ചിത്രം വിവിധ സാഹിത്യഇടപെടലുകൾക്ക് വിഷയമായി. 2006-ൽ ഡച്ച് പൊതുജനങ്ങൾ നെതർലാൻഡിലെ ഏറ്റവും മനോഹരമായ പെയിന്റിംഗായി ഇത് തിരഞ്ഞെടുത്തു.
## വിവരണം
ഡച്ച് പതിനേഴാം നൂറ്റാണ്ടിൽ ഒരു 'തല'യെക്കുറിച്ചുള്ള വിവരണം നൽകുന്ന ഈ പെയിന്റിംഗ് ഒരു ട്രോണിയാണ്. ഒരു ചായാചിത്രം ആയി ഇതിനെ കരുതിയിരുന്നില്ല. വിദേശ വസ്ത്രം, പൗരസ്‌ത്യദേശത്തുള്ള തലപ്പാവ്, വലിയ മുത്ത് കമ്മൽ എന്നിവ ധരിച്ച ഒരു യൂറോപ്യൻ പെൺകുട്ടിയെ ഇതിൽ ചിത്രീകരിച്ചിരിക്കുന്നു. 2014-ൽ ഡച്ച് ജ്യോതിശ്ശാസ്ത്രജ്ഞനായ  കമ്മലുകളുടെ മെറ്റീരിയലിനെക്കുറിച്ച് സംശയം ഉന്നയിക്കുകയും, പിയർ ആകൃതിയും കമ്മലിന്റെ വലിയ വലുപ്പവും മുത്തിനേക്കാൾ മിനുക്കിയ ടിൻ പോലെയാണ് ഇത് കാണപ്പെടുന്നതെന്നും വാദിച്ചു.

44.5 സെന്റിമീറ്റർ (17.5 ഇഞ്ച്) ഉയരവും 39 സെന്റിമീറ്റർ (15 ഇഞ്ച്) വീതിയുമുള്ളതാണ് ചിത്രം. ഇത് "IVMeer" എന്ന് ഒപ്പിട്ടെങ്കിലും തീയതി രേഖപ്പെടുത്തിയിട്ടില്ല. 1665 ഓടെ ഈ ചിത്രം വരച്ചതായി കണക്കാക്കപ്പെടുന്നു.1994-ൽ ഏറ്റവും പുതിയ പെയിന്റിംഗ് പുനഃസ്ഥാപിച്ചതിനുശേഷം, സൂക്ഷ്മമായ വർണ്ണ സ്കീമും കാഴ്ചക്കാരോടുള്ള പെൺകുട്ടിയുടെ നോട്ടത്തിന്റെ അടുപ്പവും വളരെയധികം വർദ്ധിപ്പിച്ചു. പുനഃസ്ഥാപന വേളയിൽ, ഇരുണ്ട പശ്ചാത്തലം, യഥാർത്ഥത്തിൽ ആഴത്തിലുള്ള ഇനാമൽ പോലുള്ള പച്ചയാണെന്ന് കണ്ടെത്തി. ഇപ്പോൾ കാണുന്ന കറുത്ത പശ്ചാത്തലത്തിൽ നേർത്ത സുതാര്യമായ പെയിന്റ് മിനുസമാക്കിയാണ് ഈ പ്രഭാവം സൃഷ്ടിച്ചത്. എന്നിരുന്നാലും, പച്ച ഗ്ലേസിന്റെ രണ്ട് ഓർഗാനിക് പിഗ്മെന്റുകളായ ഇൻഡിഗോ, വെൽഡ് എന്നിവ മങ്ങിയിരുന്നു.

## ഉടമസ്ഥാവകാശവും പ്രദർശനവും

വെർമീറിന്റെ അപൂർവ്വ ചിത്രങ്ങൾ വിദേശ കക്ഷികൾക്ക് വിൽക്കുന്നത് തടയാൻ വർഷങ്ങളായി ശ്രമിച്ച വിക്ടർ ഡി സ്റ്റുവേഴ്‌സിന്റെ ഉപദേശപ്രകാരം അർനോൾഡസ് ആൻഡ്രീസ് ഡെസ് ടോംബെ 1881-ൽ ഹേഗിൽ നടന്ന ഒരു ലേലത്തിൽ ഈ ചിത്രം രണ്ട് ഗിൽഡർമാർക്കും മുപ്പത് സെന്റിനും മാത്രം ബയേഴ്സ് പ്രീമിയത്തിൽ (നിലവിലെ വാങ്ങൽ ശേഷിയിൽ ഏകദേശം € 24 ) വാങ്ങി. അക്കാലത്ത് അത് മോശം അവസ്ഥയിലായിരുന്നു. ഡെസ് ടോംബെക്ക് അവകാശികളില്ലായിരുന്നു. 1902-ൽ ഇതും മറ്റ് ചിത്രങ്ങളും മൗറിത്ഷുയിസിന് സംഭാവന ചെയ്തു.

1965 ലും 1966 ലും വാഷിംഗ്ടൺ ഡി.സിയിലെ നാഷണൽ ഗാലറി ഓഫ് ആർട്ടിൽ വെർമീർ ഷോയുടെ ഭാഗമായാണ് പെയിന്റിംഗ് പ്രദർശിപ്പിച്ചത്. 2012-ൽ, ഒരു യാത്രാ എക്സിബിഷന്റെ ഭാഗമായി മൗറീത്ഷുയിസ് നവീകരിക്കുകയും വിപുലീകരിക്കുകയും ചെയ്തപ്പോൾ, ജപ്പാനിൽ ടോക്കിയോയിലെ നാഷണൽ മ്യൂസിയം ഓഫ് വെസ്റ്റേൺ ആർട്ടിൽ പെയിന്റിംഗ് പ്രദർശിപ്പിച്ചു. 2013–2014ൽ അമേരിക്കയിൽ, അറ്റ്ലാന്റയിലെ ഹൈ മ്യൂസിയത്തിലും സാൻ ഫ്രാൻസിസ്കോയിലെ ഡി യംഗ് മ്യൂസിയത്തിലും ന്യൂയോർക്ക് സിറ്റിയിലും ഫ്രിക് കളക്ഷനിൽ പ്രദർശിപ്പിച്ചിരുന്നു.പിന്നീട് 2014-ൽ ഇറ്റലിയിലെ ബൊലോഗ്നയിൽ ഈ ചിത്രം പ്രദർശിപ്പിച്ചു. ഭാവിയിൽ പെയിന്റിംഗ് മ്യൂസിയത്തിൽ നിന്ന് പുറത്തുകൊണ്ടുപോകില്ലെന്ന് വ്യക്തമാക്കിയ ശേഷം 2014 ജൂണിൽ ഇത് മൗറിറ്റ്ഷുയിസ് മ്യൂസിയത്തിലേക്ക് മടക്കി അയച്ചു.

## അവലംബം

## കൂടുതൽ വായനയ്ക്ക്

*

## ബാഹ്യ ലിങ്കുകൾ

* In-depth view of the ''Girl with a Pearl Earring'' 
* Analysis of the ''Girl with a Pearl Earring''
* An investigation into the illumination of Vermeer’s ''Girl with a Pearl Earring''
* Vermeer, ''Girl with a Pearl Earring'', ColourLex
*February 2018 NYT Article
* Essential Vermeer, mouse over its image to discover details
* *[https://www.mauritshuis.nl/en/explore/the-collection/artworks/girl-with-a-pearl-earring-670/ Girl with a Pearl Earring]* at the website of the Mauritshuis

വർഗ്ഗം:സ്ത്രീകളുടെ ചിത്രങ്ങൾ